**Symboler**

Inspiration til et kirkebesøg om symboler

* Velkomst i kirkerummet, præsentation af præst og organist, og gennemgang af programmet
* Præsten forklarer eleverne selve kirkebygningens og -rummets symbolik
	+ - * skibet
			* klokken
			* alteret
			* lyset
			* bænkerækkerne
			* våbenhusets/det fredhellige
			* inventaret (døbefont og alterbord)
* Eleverne på symboljagt i 10 minutter: Hvor mange symboler kan de finde i og udenom/udenpå kirken. Gerne med papir/blyant. Hvem finder flest?
	+ - * kirkens kors
			* modelskibet
			* PX, IHS, fisk
			* 7-tal, 12-tal
			* trekant, øjet

alterbilledets og andre billeders symbolik

* Farvesymbolik, kirkeårets farver forklares fx ved hjælp af messehaglerne, som præsten viser og tager på. - Hvis kirken har en ikon er den selvfølgelig velegnet ift. farvesymbolik, perspektiv, mv
* Evt. lydenes symbolik gennem orgelet ved organisten: dur, mol, harmonier og dissonanser, mørke og lyse toner, præludium, postludium mv
* Der kan selvfølgelig også indlægges salmesang, fx hvor årstidens skiften er et udbredt symbol for troens liv og menneskelivet. Eller lyset og mørket som symbol.
* Hvis der afsluttes med en kirkegårdsvandring bliver besøget så langt, at der bør indlægges en pause med saft/frugt eller lign

Kirkegårdsvandring

*Skoletjenesten har hæfter, som kan gives eleverne med på deres kirkegårdsvandring. Spørg skoletjenesten.*

Hvis man har en kirkegård ved kirken bør besøget indeholde en vandring her, guidet eller som fri symboljagt, gerne med smartphones. Der stilles altid en konkret opgave:

* find det symbol, som er smukkest
* tage et billede af det gravsted, som gjorde mest indtryk på dig (glad, ked af det, det smukkeste …)
* find forskellige slags symboler på kirkegården